CELEX: 32014R0438
Language: et
Date: 2014-04-29 00:00:00
Title: Komisjoni rakendusmäärus (EL) nr 438/2014, 29. aprill 2014 , millega kiidetakse heaks olemasoleva toimeaine tsüprokonasooli kasutamine tooteliiki 8 kuuluvates biotsiidides  EMPs kohaldatav tekst

30.4.2014   
            
            
               ET
            
            
               Euroopa Liidu Teataja
            
            
               L 128/68
            
         KOMISJONI RAKENDUSMÄÄRUS (EL) nr 438/2014,
   29. aprill 2014,
   millega kiidetakse heaks olemasoleva toimeaine tsüprokonasooli kasutamine tooteliiki 8 kuuluvates biotsiidides
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 89 lõike 1 kolmandat lõiku,
   ning arvestades järgmist:
   
               (1)
            
            
               Komisjoni määrusega (EÜ) nr 1451/2007 (2) on kehtestatud selliste toimeainete loetelu, mida on vaja hinnata nende kandmiseks Euroopa Parlamendi ja nõukogu direktiivi 98/8/EÜ (3) I, IA või IB lisasse. Tsüprokonasool kuulub kõnealusesse loetellu.
            
         
               (2)
            
            
               Tsüprokonasooli on hinnatud vastavalt direktiivi 98/8/EÜ artikli 11 lõikele 2 seoses selle kasutamisega toodetes, mis kuuluvad kõnealuse direktiivi V lisas määratletud tooteliiki 8 (puidukonservandid), mis vastab määruse (EL) nr 528/2012 V lisas määratletud tooteliigile 8.
            
         
               (3)
            
            
               Referentliikmesriigiks määratud Iirimaa esitas 30. mail 2012 komisjonile pädeva asutuse aruande ja soovituse vastavalt määruse (EÜ) nr 1451/2007 artikli 14 lõigetele 4 ja 6.
            
         
               (4)
            
            
               Komisjon ja liikmesriigid on pädeva asutuse aruande läbi vaadanud. Määruse (EÜ) nr 1451/2007 artikli 15 lõike 4 kohaselt lisati läbivaatamise tulemused hindamisaruandesse, mis vaadati alalises biotsiidide komitees läbi 13. märtsil 2014.
            
         
               (5)
            
            
               Kõnealusest aruandest selgub, et eeldatavasti vastavad biotsiidid, mida kasutatakse tooteliiki 8 kuuluva tootena ja mis sisaldavad tsüprokonasooli, määruse 98/8/EÜ artiklis 5 sätestatud nõuetele, kui on täidetud teatavad kasutust reguleerivad nõuded ja tingimused.
            
         
               (6)
            
            
               Seepärast on asjakohane kiita heaks tsüprokonasooli kasutamine tooteliikidesse 8 kuuluvates biotsiidides, kui on täidetud kõnealused nõuded ja tingimused.
            
         
               (7)
            
            
               Kuna hindamine ei hõlmanud nanomaterjale, ei tohiks ka heakskiitmine hõlmata kõnealuseid materjale vastavalt määruse (EL) nr 528/2012 artikli 4 lõikele 4.
            
         
               (8)
            
            
               Aruandes jõutakse järeldusele, et tsüprokonasool vastab kriteeriumidele, mille järgi see liigitatakse 1B-kategooria reproduktiivtoksiliseks aineks vastavalt Euroopa Parlamendi ja nõukogu määrusele (EÜ) nr 1272/2008 (4) ning väga püsivaks ja toksiliseks vastavalt määruse (EÜ) nr 1907/2006 XIII lisale. Hoolimata asjaolust, et tsüprokonasooli ühtlustatud klassifikatsioon tuleks läbi vaadata vastavalt määruse (EÜ) nr 1272/2008 artiklile 37, tuleks heakskiitmise lõppkuupäeva määratlemisel arvesse võtta aine olulisi omadusi.
            
         
               (9)
            
            
               Kuna määruse (EL) nr 528/2012 artikli 90 lõike 2 esimeses lõigus sätestatud tingimused ei ole täidetud, tuleks järgida praegust määruse 98/8/EÜ kohast tava. Heakskiitmine peab seega kehtima viis aastat.
            
         
               (10)
            
            
               Toodetele loa andmisel kooskõlas määruse (EL) nr 528/2012 artikliga 23 tuleks tsüprokonasooli siiski käsitleda asendamisele kuuluva ainena vastavalt nimetatud määruse artikli 10 lõike 1 punktidele a ja d.
            
         
               (11)
            
            
               Enne toimeaine heakskiitmist tuleks ette näha mõistlik ajavahemik, et huvitatud isikud saaksid vastavalt vajadusele valmistuda kaasnevate uute nõuete täitmiseks.
            
         
               (12)
            
            
               Käesoleva määrusega ettenähtud meetmed on kooskõlas alalise biotsiidide komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Tsüprokonasool kiidetakse heaks toimeainena, mida kasutatakse tooteliiki 8 kuuluvates biotsiidides kooskõlas lisas esitatud nõuete ja tingimustega.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. aprill 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 167, 27.6.2012, lk 1.
   
      (2)  Komisjoni määrus (EÜ) nr 1451/2007, 4. detsember 2007, Euroopa Parlamendi ja nõukogu biotsiidide turuleviimist käsitleva direktiivi 98/8/EÜ artikli 16 lõikes 2 osutatud kümneaastase tööprogrammi teise etapi kohta (ELT L 325, 11.12.2007, lk 3).
   
      (3)  Euroopa Parlamendi ja nõukogu direktiiv 98/8/EÜ, 16. veebruar 1998, mis käsitleb biotsiidide turuleviimist (EÜT L 123, 24.4.1998, lk 1).
   
      (4)  Euroopa Parlamendi ja nõukogu määrus (EÜ) nr 1272/2008, 16. detsember 2008, mis käsitleb ainete ja segude klassifitseerimist, märgistamist ja pakendamist ning millega muudetakse direktiive 67/548/EMÜ ja 1999/45/EÜ ja tunnistatakse need kehtetuks ning muudetakse määrust (EÜ) nr 1907/2006 (ELT L 353, 31.12.2008, lk 1).
   
      LISA
      
                  Tavanimetus
               
               
                  IUPACi nimetus
                  Identifitseerimisnumbrid
               
               
                  Toimeaine minimaalne puhtusaste (1)
                  
               
               
                  Heakskiitmise kuupäev
               
               
                  Heakskiitmise lõppkuupäev
               
               
                  Tooteliik
               
               
                  Eritingimused (2)
                  
               
            
                  Tsüprokonasool
               
               
                  IUPACi nimetus:
                  (2RS,3RS;2RS,3SR)-2-(4-klorofenüül)-3-tsüklopropüül-1-(1H-1,2,4-triasool-1-üül)butaan-2-ool
                  EÜ nr: ei esitata
                  CASi nr: 94361-06-5
                  Tsüprokonasoolil on kaks diastereomeeri.
                  Diastereomeer A: enantiomeerne paar, kus 2-hüdroksürühm ja 3-vesinik asuvad ühel poolel (2S, 3S ja 2R, 3R).
                  Diastereomeer B: enantiomeerne paar, kus 2-hüdroksürühm ja 3-vesinik asuvad eri pooltel (2R, 3S ja 2S, 3R).
                  Tööstuslik tsüprokonasool on umbes 1:1 segu kahest diastereomeerist, mis on kumbki omakorda täpselt 1:1 segu enantiomeeridest.
               
               
                  940 g/kg
                  Tsüprokonasoolil on kaks diastereomeeri.
                  (Diastereomeer A: 430–500 g/kg,
                  diastereomeer B: 470–550 g/kg).
               
               
                  1. november 2015
               
               
                  31. oktoober 2020
               
               
                  8
               
               
                  Tsüprokonasooli käsitletakse kooskõlas määruse (EL) nr 528/2012 artikli 10 lõike 1 punktidega a ja d asendamisele kuuluva toimeainena.
                  Toote hindamisel pööratakse eritähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole toimeaine riskide hindamisel käsitletud.
                  Load antakse järgmistel tingimustel.
                  
                              1)
                           
                           
                              Tööstusliku kasutaja jaoks kehtestatakse ohutu kasutamise kord ja asjakohased korralduslikud meetmed. Juhul, kui kokkupuudet ei ole vajaliku tasemeni võimalik muude vahenditega vähendada, kasutatakse toodete kasutamisel sobivaid isikukaitsevahendeid.
                           
                        
                              2)
                           
                           
                              Tooteid ei ole lubatud tööstuslikult kasutada topeltvaakumimmutusmeetodil, kui ei esitata andmeid, millega tõendatakse, et toode ei ole lubamatult ohtlik, vajaduse korral pärast asjakohaste riskileevendusmeetmete kasutuselevõttu.
                           
                        
                              3)
                           
                           
                              Võetakse vajalikud riskileevendusmeetmed, et kaitsta pinnast ja veekeskkonda. Eelkõige:
                              
                                          a)
                                       
                                       
                                          toodete etiketile või võimalikule lubatud kemikaali ohutuskaardile märgitakse, et tööstuslik töötlemine toimub laialivoolamisvastaste vahenditega varustatud maa-alal või kõval veekindlal alusel, millelt äravool on takistatud, et värskelt töödeldud puit ladustatakse pärast töötlemist varikatuse all ja/või vedelikukindlal kõval alusel, et vältida toimeaine otsest heidet pinnasesse või vette, ning et toodete kasutamisel tekkinud jäägid kogutakse kokku taaskasutamiseks või kõrvaldamiseks;
                                       
                                    
                                          b)
                                       
                                       
                                          tooteid ei ole lubatud kasutada välistingimustes hoitava puidu tööstuslikuks töötlemiseks ega sellise puidu töötlemiseks, mida kasutatakse välisehitistes, kui ei esitata andmeid, millega tõendatakse, et toode ei ole lubamatult ohtlik, vajaduse korral pärast asjakohaste riskileevendusmeetmete kasutuselevõttu.
                                       
                                    
                        
            
         (1)  Selles veerus osutatud puhtusaste oli selle toimeaine minimaalne puhtusaste, mida kasutati määruse (EL) nr 528/2012 artikli 8 kohasel hindamisel. Turule lastud tootes oleva toimeaine puhtusaste võib olla samasugune või erinev, kui on tõendatud, et selline toimeaine on tehniliselt samaväärne hinnatud toimeainega.
      
         (2)  Määruse (EL) nr 528/2012 VI lisas sätestatud ühtsete põhimõtete rakendamiseks vajalike hindamisaruannete sisu ja järeldused on kättesaadavad komisjoni veebisaidil http://ec.europa.eu/comm/environment/biocides/index.htm.